अध्यक्ष ओलीद्वारा चियापान कार्यक्रम आयोजना
नेकपा (एमाले) का अध्यक्ष एवं पूर्व प्रधानमन्त्री केपी शर्मा ओलीले आफ्नो गृह जिल्ला झापामा शुभकामना आदनप्रदानसहित चियापान कार्यक्रमको आयोजना गर्नुभएको छ । बिर्तामोडको सिटी सेन्टरमा उहाँले शुभकामना आदनप्रदानसहित चियापान कार्यक्रम राख्नुभएको हो ।
विष्णुप्रसाद पोखरेलदमक, कात्तिक ३ गते । नेकपा (एमाले) का अध्यक्ष एवं पूर्व प्रधानमन्त्री केपी शर्मा ओलीले आफ्नो गृह जिल्ला झापामा शुभकामना आदनप्रदानसहित चियापान कार्यक्रमको आयोजना गर्नुभएको छ । बिर्तामोडको सिटी सेन्टरमा उहाँले शुभकामना आदनप्रदानसहित चियापान कार्यक्रम राख्नुभएको हो । शुभकामना कार्यक्रममा अध्यक्ष ओलीले यस प्रकारका मौलिक चाडपर्वले एक आपसमा भाइचारा अभिवृद्धि गर्न ठूलो भुमिका खेलेको बताउनुभयो । उहाँले यस्ता चाडपर्वलाई भड्किलो बनाउनु नहुने जनाउँदै सबैलाई दसैं तथा तिहारलगायत थप आँउदैगरेका चाडपर्वको शुभकामना दिनुभयो । अध्यक्ष ओलीले कार्यक्रममा राजनीतिक भनाइहरु भने राख्नु भएन ।नेकपा (एमाले) का पोलिटव्यूरो सदस्य देवेन्द्र दाहालका अनुसार २०५६ सालदेखि दसैंको नवमीको दिन हरेक वर्ष अध्यक्ष ओली आफैको संयोजनमा शुभकामना कार्यक्रम आयोजना गर्ने गरिएको छ । शुभकामना कार्यक्रममा जिल्लामा उपलब्ध विभिन्न पार्टीका शीर्ष नेताको सहभागिता रहनेगरेको छ ।हरेक बर्ष महानवमीको दिन गृह जिल्ला झापामा आफैंले आयोजना गर्नेगरेको दसैंबिशेष शुभकामना आदनप्रदान कार्यक्रम यस पटक केही दिनअघि षष्ठीको दिन आयोजना गरिएको बताइएको छ । कार्यक्रममा एमाले उपाध्यक्ष विष्णु पौड्याल, कोशी प्रदेशका पूर्व मुख्यमन्त्री हिक्मत कार्कीलगायतको उपस्थिति थियो ।अध्यक्ष ओलीको गृहजिल्ला झापा आउने र केही दिन यतै बस्ने भएपछि सुरक्षा ब्यवस्था कडा पारिएको सुरक्षा स्रोतले जनाएको छ । कार्यक्रमस्थल विर्तामोडको सिटी सेन्टरमा विहानैदेखि सुरक्षा निगरानी बढाएर प्रहरीले कडा सुरक्षा दिएको छ ।केही दिनअघि झापाको अर्जुनधारामा एमाले नेता महेश बस्नेत सहभागी एक कार्यक्रममा पहिचानवादीसहितको समुहमा मिसिएर दुर्गा प्रसाइका समर्थकहरुले आक्रमण प्रयास गरेका थिए । कार्यक्रमस्थलनमा एमाले कार्यकर्ताले प्रयोग गरेका गाडी तोडफोड भएको थियो । गाडि तोडफोडमा संलग्न दूईजनालाई प्रहरीले पक्राउ गरेर मुद्दा चलाएको छ । 